title: Komisjoni rakendusmäärus (EL) nr 1373/2013, 19. detsember 2013 , millega kehtestatakse ekspordilitsentside süsteemi üksikasjalikud rakenduseeskirjad sealihasektoris

text:
               20.12.2013

               ET

               Euroopa Liidu Teataja

               L 346/29

         KOMISJONI RAKENDUSMÄÄRUS (EL) nr 1373/2013,
   19. detsember 2013,
   millega kehtestatakse ekspordilitsentside süsteemi üksikasjalikud rakenduseeskirjad sealihasektoris
   (kodifitseeritud tekst)
   EUROOPA ÜHENDUSTE KOMISJON,
   võttes arvesse Euroopa Liidu toimimise lepingut,
   võttes arvesse 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 161 lõiget 3, artikli 170 esimest lõiku ja artikli 192 lõiget 2 koostoimes artikliga 4,
   ning arvestades järgmist:

               (1)

               Komisjoni 28. augusti 2003. aasta määrust (EÜ) nr 1518/2003, millega kehtestatakse ekspordilitsentside süsteemi üksikasjalikud rakenduseeskirjad sealihasektoris (2) on korduvalt oluliselt muudetud (3). Selguse ja otstarbekuse huvides tuleks kõnealune määrus kodifitseerida.

               (2)

               Tuleks sätestada erilised rakenduseeskirjad ekspordilitsentsidele sealihasektoris, mis eriti peaksid hõlmama sätteid taotluste esitamise ning teabe kohta, mis peab olema taotlustel ja litsentsidel, lisaks sätetele, mida sisaldab komisjoni 23. aprilli 2008. aasta määrus (EÜ) nr 376/2008, millega sätestatakse põllumajandussaaduste ja -toodete impordi- ja ekspordilitsentside ning eelkinnitussertifikaatide kohaldamise ühised üksikasjalikud eeskirjad (4).

               (3)

               Ekspordilitsentside süsteemi nõuetekohase haldamise tagamiseks tuleb kindlaks määrata osutatud süsteemi ekspordilitsentside tagatise määr. Pidades silmas sealihasektori süsteemis peituvat spekulatsiooniohtu, ei tohiks ekspordilitsentsid olla üleantavad ja sätestada tuleks täpsed tingimused, mis reguleerivad ettevõtjate ligipääsu nimetatud süsteemile.

               (4)

               Kooskõlas määruse (EÜ) nr 1234/2007 artikliga 169 tagatakse aluslepingu artikli 218 kohaselt sõlmitud lepingutest tekkivate kohustuste täitmine ekspordilitsentsidega. Seepärast tuleks kehtestada taotluste esitamise ja litsentside väljaandmise täpne kava.

               (5)

               Lisaks tuleks otsus ekspordilitsentsi taotluse kohta teatada alles otsustamisaja järel. See ajavahemik peaks võimaldama komisjonil hinnata taotletavaid koguseid ja neist johtuvaid kulusid ning võtta vajaduse korral erimeetmeid, mida kohaldatakse eelkõige veel lahendamata taotluste suhtes. Ettevõtjate huvides on võimaldada litsentsitaotluse tagasivõtmist pärast heakskiidukoefitsiendi kindlaksmääramist.

               (6)

               Komisjonil peaks litsentsi süsteemi haldamiseks olema täpne teave litsentsitaotluste ja antud litsentside kasutamise kohta. Tõhusa haldamise huvides peaksid liikmesriigid kasutama infosüsteeme kooskõlas komisjoni 31. augusti 2009. aasta määrusega (EÜ) nr 792/2009, milles sätestatakse üksikasjalikud eeskirjad turgude ühise korralduse rakendamist, otsemaksete režiimi, põllumajandustoodete müügiedendamist ning äärepoolseimates piirkondades ja väiksematel Egeuse mere saartel kohaldatavat korda käsitlevate teabe ja dokumentide esitamiseks liikmesriikidelt komisjonile (5).

               (7)

               Taotluste puhul, mis on esitatud kuni 25 tonni kohta, tuleks ekspordilitsents anda viivitamata, kui ettevõtja seda taotleb. Sel juhul ei tohiks kohaldada litsentsi suhtes ühtki komisjoni võetud erimeedet.

               (8)

               Eksporditavate koguste täpse järgimise tagamiseks tuleks sätestada erand määruses (EÜ) nr 376/2008 ettenähtud kõrvalekaldeid puudutavates eeskirjades.

               (9)

               Käesoleva määrusega ettenähtud meetmed on kooskõlas põllumajandusturgude ühise korralduse korralduskomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Sealihasektori toodete eksportimisel, mille eest taotletakse eksporditoetust, tuleb esitada toetuse eelkinnitust sisaldav ekspordilitsents.
   Artikkel 2
   1.   Ekspordilitsentsid kehtivad 90 päeva jooksul alates nende tegelikust väljaandmise kuupäevast määruse (EÜ) nr 376/2008 artikli 22 lõikes 2 määratletud tähenduses.
   2.   Litsentsitaotluste ja litsentside lahtrisse 15 märgitakse toote kirjeldus ja lahtrisse 16 eksporditoetuste saamiseks põllumajandustoodete nomenklatuuri 12numbriline tootekood.
   3.   Määruse (EÜ) nr 376/2008 artikli 13 lõike 1 teises lõigus nimetatud tooteliigid koos ekspordilitsentsi tagatise määraga on toodud käesoleva määruse I lisas.
   4.   Litsentsitaotluste ja litsentside lahtris 20 peab olema vähemalt üks II lisas loetletud märgetest.
   Artikkel 3
   1.   Ekspordilitsentsi taotlusi võib esitada pädevatele asutustele igal nädalal esmaspäevast reedeni.
   2.   Ekspordilitsentside taotleja peab olema füüsiline või juriidiline isik, kes suudab taotluse esitamise ajal liikmesriikide pädevatele asutustele rahuldavalt tõestada, et ta on tegelnud kaubandusega sealihasektoris vähemalt 12 kuud. Jaemüüjad ja toitlustusettevõtjad, kes müüvad oma tooteid lõpptarbijale, ei saa taotlust esitada.
   3.   Ekspordilitsentsid antakse välja lõikes 1 osutatud ajavahemikule järgneval kolmapäeval, tingimusel et komisjon ei ole vahepeal võtnud lõikes 4 osutatud erimeetmeid.
   4.   Kui ekspordilitsentsi taotlused käsitlevad koguseid, mis ületavad eelarvelisi koguseid/kulutusi või kui tekib nende ületamise oht, või kui tekib oht, et ammendatakse maksimaalsed eksporditoetusega eksporditavad kogused kõnealuseks perioodiks, võttes arvesse määruse (EÜ) nr 1234/2007 artiklis 169 nimetatud piiranguid, või kui ekspordilitsentsi andmise tõttu ei ole võimalik tagada ekspordi jätkuvust kõnealuse perioodi ülejäänud ajaks, võib komisjon:

               a)

               määrata taotletud kogustele ühtse heakskiiduprotsendi;

               b)

               jätta rahuldamata taotlused, mille suhtes ei ole veel ekspordilitsentse antud;

               c)

               peatada ekspordilitsentsi taotluste esitamise maksimaalselt viieks tööpäevaks, koos võimalusega peatada taotluste esitamine pikemaks ajavahemikuks, mis otsustatakse määruse (EÜ) nr 1234/2007 artikli 195 lõikes 2 sätestatud korras.

         Punkti c esimeses taandes viidatud juhul ei võeta peatamisaja jooksul esitatud ekspordilitsentsi taotlusi vastu.
   Esimeses taandes sätestatud meetmeid võib kasutusele võtta või kohandada vastavalt toodete liigile või sihtkohale.
   5.   Lõikes 4 sätestatud meetmeid võib kohaldada ka siis, kui ekspordilitsentsi taotlustes toodud kogused ületavad sihtkohta minevaid normaalseid koguseid või kui tekib nende koguste ületamise oht ja kui taotletud litsentside väljastamisega kaasneb spekulatsioonioht, ettevõtjate vahelise konkurentsi moonutamise oht ning kui see võib häirida kõnealust kaubavahetust või siseturu kaubavahetust.
   6.   Kui taotletud kogused lükatakse tagasi või neid vähendatakse, vabastatakse tagatis viivitamata nende koguste osas, mille puhul taotlust ei rahuldatud.
   7.   Kui määratakse kindlaks ühtne heakskiiduprotsent alla 80 %, antakse litsents, olenemata lõikest 3, hiljemalt üheteistkümnendal tööpäeval pärast selle protsendi avaldamist Euroopa Liidu Teatajas. Selle avaldamisele järgneva kümne tööpäeva jooksul võib ettevõtja:

               a)

               oma taotluse tagasi võtta, millisel juhul vabastatakse tagatis viivitamata, või

               b)

               taotleda litsentsi kohest väljaandmist, millisel juhul annab pädev asutus selle välja viivitamata, kuid mitte enne asjaomase nädala tavapärast väljaandmiskuupäeva.

         8.   Komisjon võib erandina lõikest 3 määrata ekspordilitsentside väljaandmiseks muu päeva, kui kolmapäev selleks ei sobi.
   Artikkel 4
   1.   Ettevõtja taotlusel ei kohaldata kuni 25tonniseid tootekoguseid käsitlevate litsentsitaotluste suhtes artikli 3 lõikes 4 osutatud erimeetmeid ja taotletud litsentsid antakse välja viivitamata.
   Sellistel juhtudel on, olenemata artikli 2 lõikest 1, litsentside kehtivusaeg piiratud viiele tööpäevale alates nende tegelikust väljaandmise kuupäevast määruse (EÜ) nr 376/2008 artikli 22 lõikes 2 määratletud tähenduses ning litsentsitaotluse ja litsentsi lahtrisse 20 tehakse üks III lisas loetletud kannetest.
   2.   Vajaduse korral võib komisjon peatada käesoleva artikli kohaldamise.
   Artikkel 5
   Ekspordilitsentsid ei ole üleantavad.
   Artikkel 6
   1.   Määruse (EÜ) nr 376/2008 artikli 7 lõikes 4 osutatud kõrvalekallete piires eksporditud kogused ei anna õigust toetuse saamiseks.
   2.   Litsentsi lahter 22 peab sisaldama vähemalt ühte IV lisas loetletud märkustest.
   Artikkel 7
   1.   Liikmesriigid saadavad komisjonile igaks reedeks järgmise teabe:

               a)

               artiklis 1 osutatud ja jooksva nädala esmaspäevast reedeni esitatud ekspordilitsentside taotlused, märkides, kas need kuuluvad artikli 4 rakendusalasse;

               b)

               kogused, mis on hõlmatud eelmisel kolmapäeval välja antud ekspordilitsentsidega, v.a artikli 4 alusel viivitamata välja antud litsentsidega;

               c)

               kogused, mille puhul on ekspordilitsentsi taotlused eelmise nädala jooksul vastavalt artikli 3 lõikele 7 tagasi võetud.

         2.   Lõike 1 punktis a osutatud taotluste teatises määratletakse:

               a)

               kogus toote massina iga artikli 2 lõikes 3 nimetatud liigi kohta;

               b)

               iga liigi koguste jaotus sihtkohtade kaupa juhul, kui toetuse määr muutub vastavalt sihtkohale;

               c)

               kohaldatava toetuse määr;

               d)

               eelkinnitatud toetuse üldsumma eurodes liikide kaupa.

         3.   Liikmesriigid teatavad komisjonile kuude kaupa, pärast ekspordilitsentside kehtivusaja lõppu, kasutamata jäänud ekspordilitsentsides sisalduvad kogused.
   4.   Käesolevas määruses osutatud teatised, kaasa arvatud tühiteatised, edastatakse vastavalt määrusele (EÜ) nr 792/2009.
   Artikkel 8
   Määrus (EÜ) nr 1518/2003 tunnistatakse kehtetuks.
   Viiteid kehtetuks tunnistatud määrusele käsitatakse viidetena käesolevale määrusele kooskõlas VI lisas esitatud vastavustabeliga.
   Artikkel 9
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. detsember 2013

            Komisjoni nimel

            president

         José Manuel BARROSO

      (1)  ELT L 299, 16.11.2007, lk 1.

      (2)  ELT L 217, 29.8.2003, lk 35.

      (3)  Vt V lisa.

      (4)  ELT L 114, 26.4.2008, lk 3.

      (5)  ELT L 228, 1.9.2009, lk 3.

      I LISA

                  Põllumajandustoote nomenklatuuri tootekood eksporditoetuste jaoks (1)

                  Kategooria

                  Tagatise määr (eurot / 100 kg) Netokaal

                  0203 11 10 9000
                  0203 21 10 9000

                  1

                  10

                  0203 12 11 9100
                  0203 12 19 9100
                  0203 19 11 9100
                  0203 19 13 9100
                  0203 19 55 9110
                  0203 22 11 9100
                  0203 22 19 9100
                  0203 29 11 9100
                  0203 29 13 9100
                  0203 29 55 9110

                  2

                  10

                  0203 19 15 9100
                  0203 19 55 9310
                  0203 29 15 9100

                  3

                  6

                  0210 11 31 9110
                  0210 11 31 9910

                  4

                  14

                  0210 12 19 9100

                  5

                  0

                  0210 19 81 9100

                  6

                  14

                  0210 19 81 9300

                  7

                  14

                  1601 00 91 9120

                  8

                  5

                  1601 00 99 9110

                  9

                  4

                  1602 41 10 9110

                  10

                  8

                  1602 42 10 9110

                  11

                  6

                  1602 41 10 9130
                  1602 42 10 9130
                  1602 49 19 9130

                  12

                  5

         (1)  Komisjoni määrus (EMÜ) Nr 3846/87 sektor 6 (EÜT L 366, 24.12.1987, lk 1).

      II LISA

         Artikli 2 lõikes 4 nimetatud kanded

                  —

                  :

                  Bulgaaria keeles

                  :

                  Регламент за изпълнение (ЕC) № […]

                  —

                  :

                  Hispaania keeles

                  :

                  Reglamento de Ejecución (UE) no […]

                  —

                  :

                  Tšehhi keeles

                  :

                  Prováděcí nařízení (EU) č. […]

                  —

                  :

                  Taani keeles

                  :

                  Gennemførelsesforordning (EU) nr. […]

                  —

                  :

                  Saksa keeles

                  :

                  Durchführungsverordnung (EU) Nr. […]

                  —

                  :

                  Eesti keeles

                  :

                  Rakendusmäärus (EL) nr […]

                  —

                  :

                  Kreeka keeles

                  :

                  Εκτελεστικός κανονισμός (ΕΕ) αριθ. […]

                  —

                  :

                  Inglise keeles

                  :

                  Implementing Regulation (EU) No […]

                  —

                  :

                  Prantsuse keeles

                  :

                  Règlement d’exécution (UE) no […]

                  —

                  :

                  Horvaadi keeles

                  :

                  Provedbena uredba (EU) br. […]

                  —

                  :

                  Itaalia keeles

                  :

                  Regolamento di esecuzione (UE) n. […]

                  —

                  :

                  Läti keeles

                  :

                  Īstenošanas regula (ES) Nr. […]

                  —

                  :

                  Leedu keeles

                  :

                  Įgyvendinimo reglamentas (ES) Nr. […]

                  —

                  :

                  Ungari keeles

                  :

                  …/…/EU végrehajtási rendelet

                  —

                  :

                  Malta keeles

                  :

                  Regolament ta’ Implimentazzjoni (UE) Nru […]

                  —

                  :

                  Hollandi keeles

                  :

                  Uitvoeringsverordening (EU) nr. […]

                  —

                  :

                  Poola keeles

                  :

                  Rozporządzenie wykonawcze (UE) nr […]

                  —

                  :

                  Portugali keeles

                  :

                  Regulamento de Execução (UE) n.o […]

                  —

                  :

                  Rumeenia keeles

                  :

                  Regulamentul de punere în aplicare (UE) nr. […]

                  —

                  :

                     Slovaki keeles

                  :

                  Vykonávacie nariadenie (EÚ) č. […]

                  —

                  :

                  Sloveeni keeles

                  :

                  Izvedbena uredba (EU) št. […]

                  —

                  :

                  Soome keeles

                  :

                  Täytäntöönpanoasetus (EU) N:o […]

                  —

                  :

                  Rootsi keeles

                  :

                  Genomförandeförordning (EU) nr […]

      III LISA

         Artikli 4 lõikes 1 nimetatud kanded

                  —

                  :

                  Bulgaaria keeles

                  :

                  Лицензия, валидна пет работни дни

                  —

                  :

                  Hispaania keeles

                  :

                  Certificado válido durante cinco días hábiles

                  —

                  :

                  Tšehhi keeles

                  :

                  Licence platná pět pracovních dní

                  —

                  :

                  Taani keeles

                  :

                  Licens, der er gyldig i fem arbejdsdage

                  —

                  :

                  Saksa keeles

                  :

                  Fünf Arbeitstage gültige Lizenz

                  —

                  :

                  Eesti keeles

                  :

                  Litsents kehtib viis tööpäeva

                  —

                  :

                  Kreeka keeles

                  :

                  Πιστοποιητικό που ισχύει για πέντε εργάσιμες ημέρες

                  —

                  :

                  Inglise keeles

                  :

                  Licence valid for five working days

                  —

                  :

                  Prantsuse keeles

                  :

                  Certificat valable cinq jours ouvrables

                  —

                  :

                  Horvaadi keeles

                  :

                  Dozvola vrijedi pet radnih dana

                  —

                  :

                  Itaalia keeles

                  :

                  Titolo valido cinque giorni lavorativi

                  —

                  :

                  Läti keeles

                  :

                  Licences derīguma termiņš ir piecas darbdienas

                  —

                  :

                  Leedu keeles

                  :

                  Licencijos galioja penkias darbo dienas

                  —

                  :

                  Ungari keeles

                  :

                  Öt munkanapig érvényes tanúsítvány

                  —

                  :

                  Malta keeles

                  :

                  Liċenza valida għal ħamest ijiem tax-xogħol

                  —

                  :

                  Hollandi keeles

                  :

                  Certificaat met een geldigheidsduur van vijf werkdagen

                  —

                  :

                  Poola keeles

                  :

                  Pozwolenie ważne pięć dni roboczych

                  —

                  :

                  Portugali keeles

                  :

                  Certificado de exportação válido durante cinco dias úteis

                  —

                  :

                  Rumeenia keeles

                  :

                  Licență valabilă timp de cinci zile lucrătoare

                  —

                  :

                  Slovaki keeles

                  :

                  Licencia platí päť pracovných dní

                  —

                  :

                  Sloveeni keeles

                  :

                  Dovoljenje velja 5 delovnih dni

                  —

                  :

                  Soome keeles

                  :

                  Todistus on voimassa viisi työpäivää

                  —

                  :

                  Rootsi keeles

                  :

                  Licensen är giltig fem arbetsdagar

      IV LISA

         Artikli 6 lõikes 2 nimetatud kanded

                  —

                  :

                  Bulgaaria keeles

                  :

                  Възстановяване, валидно за […] тона (количество, за което е издадена лицензията).

                  —

                  :

                  Hispaania keeles

                  :

                  Restitución válida por […] toneladas (cantidad por la que se expida el certificado).

                  —

                  :

                  Tšehhi keeles

                  :

                  Náhrada platná pro […] tun (množství, pro které je licence vydána).

                  —

                  :

                  Taani keeles

                  :

                  Restitutionen omfatter […] t (den mængde, licensen vedrører).

                  —

                  :

                  Saksa keeles

                  :

                  Erstattung gültig für […] Tonnen (Menge, für welche die Lizenz ausgestellt wurde).

                  —

                  :

                  Eesti keeles

                  :

                  Eksporditoetus kehtib […] tonni kohta (kogus, millele on antud ekspordilitsents).

                  —

                  :

                  Kreeka keeles

                  :

                  Επιστροφή ισχύουσα για […] τόνους (ποσότητα για την οποία έχει εκδοθεί το πιστοποιητικό).

                  —

                  :

                  Inglise keeles

                  :

                  Refund valid for […] tonnes (quantity for which the licence is issued).

                  —

                  :

                  Prantsuse keeles

                  :

                  Restitution valable pour […] tonnes (quantité pour laquelle le certificat est délivré).

                  —

                  :

                  Horvaadi keeles

                  :

                  Subvencija vrijedi za […] tona (količina za koju je izdana dozvola).

                  —

                  :

                  Itaalia keeles

                  :

                  Restituzione valida per […] t (quantitativo per il quale il titolo è rilasciato).

                  —

                  :

                  Läti keeles

                  :

                  Kompensācija ir spēkā attiecībā uz […] tonnām (daudzums par kuru ir izsniegta licence).

                  —

                  :

                  Leedu keeles

                  :

                  Grąžinamoji išmoka galioja […] tonoms (kiekis, kuriam išduota licencija).

                  —

                  :

                  Ungari keeles

                  :

                  A visszatérítés […] tonnára érvényes (azt a mennyiséget kell feltüntetni, amelyre az engedélyt kiadták).

                  —

                  :

                  Malta keeles

                  :

                  Rifużjoni valida għal […] tunnellati (kwantità li għaliha tinħareġ il-liċenza).

                  —

                  :

                  Hollandi keeles

                  :

                  Restitutie geldig voor […] ton (hoeveelheid waarvoor het certificaat wordt afgegeven).

                  —

                  :

                  Poola keeles

                  :

                  Refundacja ważna dla […] ton (ilość, dla której zostało wydane pozwolenie).

                  —

                  :

                  Portugali keeles

                  :

                  Restituição válida para […] toneladas (quantidade relativamente à qual é emitido o certificado).

                  —

                  :

                  Rumeenia keeles

                  :

                  Restituire valabilă pentru […] tone (cantitatea pentru care a fost eliberată licența).

                  —

                  :

                  Slovaki keeles

                  :

                  Náhrada je platná pre […] ton (množstvo, pre ktoré bola vydaná licencia).

                  —

                  :

                  Sloveeni keeles

                  :

                  Nadomestilo velja za […] ton (količina, za katero je bilo dovoljenje izdano).

                  —

                  :

                  Soome keeles

                  :

                  Tuki on voimassa […] tonnille (määrä, jolle todistus on myönnetty).

                  —

                  :

                  Rootsi keeles

                  :

                  Ger rätt till exportbidrag för […] ton (den kvantitet för vilken licensen utfärdats).

      V LISA

         Kehtetuks tunnistatud määrus koos muudatuste loeteluga

                  Komisjoni määrus (EÜ) nr 1518/2003
                  (ELT L 217, 29.8.2003, lk 35).

                  Komisjoni määrus (EÜ) nr 130/2004
                  (ELT L 19, 27.1.2004, lk 14).

                  Komisjoni määrus (EÜ) nr 1361/2004
                  (ELT L 253, 29.7.2004, lk 9).

                  Komisjoni määrus (EÜ) nr 1713/2006
                  (ELT L 321, 21.11.2006, lk 11).

                     Artikkel 12

                  Komisjoni määrus (EL) nr 557/2010
                  (ELT L 159, 25.6.2010, lk 13).

                     Artikkel 1

                  Komisjoni määrus (EL) nr 519/2013
                  (ELT L 158, 10.6.2013, lk 74).

                  ainult lisa punkt 6.G.2

      VI LISA

         Vastavustabel

                  Määrus (EÜ) nr 1518/2003

                  Käesolev määrus

                     Artikkel 1

                     Artikkel 1

                  Artikli 2 lõike 1 esimene lõik

                  Artikli 2 lõige 1

                  Artikli 2 lõike 1 teine lõik

                  —

                  Artikli 2 lõiked 2 ja 3

                  Artikli 2 lõiked 2 ja 3

                  Artikli 2 lõike 4 sissejuhatavad sõnad

                  Artikli 2 lõige 4

                  Artikli 2 lõike 4 esimene kuni üheteistkümnes taane

                  II lisa

                  Artikli 3 lõiked 1 kuni 4

                  Artikli 3 lõiked 1 kuni 4

                  Artikli 3 lõige 4a

                  Artikli 3 lõige 5

                  Artikli 3 lõige 5

                  Artikli 3 lõige 6

                  Artikli 3 lõige 6

                  Artikli 3 lõige 7

                  Artikli 3 lõige 7

                  Artikli 3 lõige 8

                  Artiklid 4 ja 5

                  Artiklid 4 ja 5

                  Artikli 6 lõige1

                  Artikli 6 lõige 1

                  Artikli 6 lõike 2 sissejuhatavad sõnad

                  Artikli 6 lõige 2

                  Artikli 6 lõike 2 esimene kuni üheteistkümnes taane

                  IV lisa

                     Artikkel 7

                     Artikkel 7

                     Artikkel 8

                  —

                  —

                     Artikkel 8

                     Artikkel 9

                     Artikkel 9

                  I lisa

                  I lisa

                  Ia lisa

                  III lisa

                  III lisa

                  —

                  IV lisa

                  —

                  —

                  V lisa

                  —

                  VI lisa


title: Komisjoni rakendusmäärus (EL) nr 739/2011, 27. juuli 2011 , millega muudetakse Euroopa Parlamendi ja nõukogu määruse (EÜ) nr 854/2004 (millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks) I lisa  EMPs kohaldatav tekst

text:
               28.7.2011

               ET

               Euroopa Liidu Teataja

               L 196/3

         KOMISJONI RAKENDUSMÄÄRUS (EL) nr 739/2011,
   27. juuli 2011,
   millega muudetakse Euroopa Parlamendi ja nõukogu määruse (EÜ) nr 854/2004 (millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks) I lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (1) eriti selle artikli 17 lõiget 1,
   ning arvestades järgmist:

               (1)

               Määrusega (EÜ) nr 854/2004 on kehtestatud erieeskirjad inimtoiduks ettenähtud loomsete saaduste ametlikuks kontrollimiseks. Eelkõige liha kontrollimisega seotud sätetes I lisa I jao II peatüki osades B, D ja F, II jao I ja V peatükis ning III jao II peatükis on osutatud Maailma Loomatervise Organisatsiooni (OIE) A- ja B-nimekirjas loetletud haigustele.

               (2)

               OIE haiguste klassifitseerimise ja loetlemise süsteem on muutunud. A- ja B-nimekirjad on asendatud ühe OIE nimekirjaga ja liidu õigusaktid on nüüd OIE soovitustega kooskõlas. Sellest tulenevalt on enamik nendele nimekirjadele osutavatest viidetest üleliigsed. Seega on asjakohane muuta kõnealuse määruse I lisa I, II ja III jao asjakohaseid sätteid ja osutada tapaeelsete või tapajärgsete või muude kontrollide läbiviimisel liidu õigusaktidega hõlmatud loomahaigustele, välja arvatud siis, kui osutatakse senitundmatule kolmandast riigist pärit haigusele.

               (3)

               Nõukogu 16. detsembri 2002. aasta direktiiviga 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (2) on sätestatud, et loomsed saadused saadakse loomadelt, kes ei ole pärit põllumajandusettevõttest, ettevõttest, piirkonnast või piirkonna osast, mille suhtes on kohaldatud loomatervishoiuga seotud piiranguid. Kõnealuse direktiivi I lisas on loetletud liidu õigusaktid, milles on ette nähtud tõrjemeetmed teatavate loomsete saadustega kauplemise seisukohalt oluliste loomahaiguste vastu. Järjepidevuse huvides tuleks loomsete saadustega kauplemist piirata vaid sellistel loomatervishoiuga seotud põhjustel, mis tulenevad I lisas loetletud liidu õigusaktidest.

               (4)

               Vastavalt Euroopa Parlamendi ja nõukogu 17. novembri 2003. aasta määruse (EÜ) nr 2160/2003 (salmonella ja teiste konkreetsete toidupõhiste zoonootilise toimega mõjurite kontrolli kohta) (3) II lisa E osale tohib värsket kodulinnuliha inimtoiduks turule viia vaid siis, kui selle 25 grammis ei leidu salmonallat. Sama osa kohaselt ei kehti see kriteerium värske kodulinnuliha suhtes, mis suunatakse tööstuslikuks kuumtöötlemiseks või muuks salmonellat kõrvaldavaks töötlemiseks. Määruse (EÜ) nr 854/2004 I lisa II jao V peatüki punkti 2 kohaselt võib riiklik veterinaararst kehtestada nõuded teatava liha kasutamise suhtes. Selleks et riiklik veterinaararst saaks ette näha tööstusliku kuumtöötlemise või muu salmonellat kõrvaldava töötlemise, tuleks II jao V peatüki punkti 2 muuta.

               (5)

               Seepärast tuleks määruse (EÜ) nr 854/2004 I lisa vastavalt muuta.

               (6)

               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 854/2004 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. juuli 2011

            Komisjoni nimel

            president

         José Manuel BARROSO

      (1)  ELT L 139, 30.4.2004, lk 206.

      (2)  EÜT L 18, 23.1.2003, lk 11.

      (3)  ELT L 325, 12.12.2003, lk 1.

      LISA
      Määruse (EÜ) nr 854/2004 I lisa muudetakse järgmiselt.

                  1)

                  I jao II peatükki muudetakse järgmiselt:

                              a)

                              B osa punkti 2 alapunkt b asendatakse järgmisega:

                                          „b)

                                          seisundi kohta, mis võiks kahjustada inimeste või loomade tervist, pöörates eritähelepanu ELi loomatervishoiu eeskirjadega hõlmatud zoonootiliste ja loomahaiguste avastamisele.”;

                              b)

                              D osa punkt 1 asendatakse järgmisega:

                                          „1.

                                          Rümpade ja nendega kaasasoleva rupsi suhtes tuleb pärast tapmist viia viivitamata läbi tapajärgne kontroll. Uurida tuleb kõiki välispindasid. Selleks otstarbeks võivad osutuda vajalikuks rümpade ja rupsi minimaalne käitlemine või tehnilised erivahendid. Eritähelepanu tuleb pöörata ELi loomatervishoiu eeskirjadega hõlmatud zoonootiliste ja loomahaiguste avastamisele. Tapmisliini kiirus ja kohapeal oleva kontrolli läbiviiva personali hulk peab olema selline, et kontrolli saab nõuetekohaselt läbi viia.”;

                              c)

                              F osa punkti 1 alapunkt d asendatakse järgmisega:

                                          „d)

                                          ELi loomatervishoiu eeskirjadega hõlmatud loomahaiguste avastamisele.”

                  2)

                  II jagu muudetakse järgmiselt:

                              a)

                              I peatüki punkt 4 asendatakse järgmisega:

                                          „4.

                                          Kui riiklik veterinaararst kahtlustab tapaeelsete või tapajärgsete kontrollide või muu kontrollitegevuse läbiviimisel ELi loomatervishoiu eeskirjadega hõlmatud loomahaiguse tekitaja olemasolu, peab riiklik veterinaararst sellest viivitamata teavitama pädevat asutust ning võtma kõik vajalikud liidu õigusaktide kohased meetmed ja ettevaatusabinõud haigusetekitaja võimaliku leviku ärahoidmiseks.”;

                              b)

                              V peatükki muudetakse järgmiselt:

                                          i)

                                          punkti 1 alapunkt e asendatakse järgmisega:

                                                      „e)

                                                      see pärineb loomadelt, kes on haigestunud loomahaigusesse, mis on hõlmatud nõukogu direktiivi 2002/99/EÜ (1) I lisas loetletud liidu õigusaktides sätestatud loomatervishoiu eeskirjadega, välja arvatud juhul, kui liha on saadud nendes õigusaktides ette nähtud erinõuete kohaselt, kui IV jaos ei ole sätestatud teisiti;

                                          ii)

                                          punkt 2 asendatakse järgmisega:

                                                      „2.

                                                      Riiklik veterinaararst võib kehtestada nõuded, mis käsitlevad sellistelt loomadelt saadud liha kasutamist, kes

                                                                  a)

                                                                  on hädatapetud mujal kui tapamajas või

                                                                  b)

                                                                  on pärit karjadest, mille puhul liha töödeldakse enne turuleviimist määruse (EÜ) nr 2160/2003 II lisa E osa kohaselt.”

                  3)

                  III jao II peatüki punkti 3 alapunktid e ja f asendatakse järgmisega:

                              „e)

                              ELi loomatervishoiu eeskirjadega hõlmatud loomahaiguste puhangu korral. See puudutab loomi, kes on vastuvõtlikud teatavale haigusele ja kes on pärit nõukogu direktiivi 64/432/EMÜ (2) artiklis 2 määratletud teatavast piirkonnast;

                              f)

                              kui on vaja rangemaid kontrolle uute haiguste või teatavate OIE nimekirjas olevate haiguste arvesse võtmiseks.

         (1)  EÜT L 18, 23.1.2003, lk 11.”;

         (2)  EÜT 121, 29.7.1964, lk 1977/64.”


title: Komisjoni määrus (EL) nr 234/2011, 10. märts 2011 , Euroopa Parlamendi ja nõukogu määruse (EÜ) nr 1331/2008 (millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus) rakendamise kohta  EMPs kohaldatav tekst

text:
               11.3.2011

               ET

               Euroopa Liidu Teataja

               L 64/15

         KOMISJONI MÄÄRUS (EL) nr 234/2011,
   10. märts 2011,
   Euroopa Parlamendi ja nõukogu määruse (EÜ) nr 1331/2008 (millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus) rakendamise kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008 (millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus), (1) eriti selle artikli 9 lõiget 1,
   olles määruse (EÜ) nr 1331/2008 artikli 9 lõike 2 kohaselt konsulteerinud Euroopa Toiduohutusametiga
   ning arvestades järgmist:

               (1)

               Määruses (EÜ) nr 1331/2008 on sätestatud kord, mille alusel ajakohastatakse selliste ainete loetelusid, mille turuleviimine liidus on lubatud vastavalt Euroopa Parlamendi ja nõukogu 16. detsembri 2008. aasta määrusele (EÜ) nr 1333/2008 (toidu lisaainete kohta), (2) Euroopa Parlamendi ja nõukogu 16. detsembri 2008. aasta määrusele (EÜ) nr 1332/2008 (mis käsitleb toiduensüüme) (3) ning Euroopa Parlamendi ja nõukogu 16. detsembri 2008. aasta määrusele (EÜ) nr 1334/2008 (mis käsitleb toiduainetes kasutatavaid lõhna- ja maitseaineid ning teatavaid lõhna- ja maitseomadustega toidu koostisosi) (4) (edaspidi „valdkondlikud toidualased õigusaktid”).

               (2)

               Määruse (EÜ) nr 1331/2008 artikli 9 kohaselt peab komisjon võtma vastu selle määruse rakenduseeskirjad, mis käsitlevad selliste taotluste sisu, koostamist ja esitamist, mida on vaja igas valdkondlikus toidualases õigusaktis sätestatud liidu loetelu ajakohastamiseks, nende taotluste nõuetekohasuse kontrolli korda ja Euroopa Toiduohutusameti (edaspidi „ameti”) arvamuses sisalduma pidava teabe iseloomu.

               (3)

               Loetelu ajakohastamise korral on vaja kontrollida, kas aine kasutamine on vastavuses igas valdkondlikus toidualases õigusaktis sätestatud kasutamise üld- ja eritingimustega.

               (4)

               9. juulil 2009 võttis amet vastu teadusliku arvamuse toidu lisaainete taotluste hindamiseks vajaliku teabe kohta. (5) See teave tuleb esitada koos taotlusega, mis esitatakse uue lisaaine kasutuselevõtuks. Kui taotlus esitatakse juba heakskiidetud toidu lisaaine kasutustingimuste või sellise lisaaine spetsifikatsiooni muutmiseks, siis võib riskihindamiseks vajaliku teabe nõudmata jätta juhul, kui taotleja on esitanud selleks põhjenduse.

               (5)

               23. juulil 2009 võttis amet vastu teadusliku arvamuse toiduensüüme käsitlevate taotluste hindamiseks vajaliku teabe kohta. (6) See teave tuleb esitada koos taotlusega, mis esitatakse uue toiduensüümi kasutuselevõtuks. Kui taotlus esitatakse juba heakskiidetud toiduensüümi kasutustingimuste või sellise toiduensüümi spetsifikatsiooni muutmiseks, siis võib riskihindamiseks vajaliku teabe nõudmata jätta juhul, kui taotleja on esitanud selleks põhjenduse.

               (6)

               19. mail 2010 võttis amet vastu teadusliku arvamuse toiduainetes kasutatavate lõhna- ja maitseainete riskihindamiseks vajaliku teabe kohta. (7) See teave tuleb esitada koos taotlusega, mis esitatakse uue lõhna- ja maitseaine kasutuselvõtuks. Kui taotlus esitatakse juba heakskiidetud lõhna- ja maitseaine kasutustingimuste või sellise lõhna- ja maitseaine spetsifikatsiooni muutmiseks, siis võib riskihindamiseks vajaliku teabe nõudmata jätta juhul, kui taotleja on esitanud selleks põhjenduse.

               (7)

               On oluline, et toksikoloogilisi katseid tehtaks teatava standardi järgi. Tuleks järgida Euroopa Parlamendi ja nõukogu 11. veebruari 2004. aasta direktiivi 2004/10/EÜ, mis käsitleb keemiliste ainetega katsete tegemisel heade laboritavade põhimõtete rakendamist ja nende rakendamise tõendamist puudutavate õigusnormide ühtlustamist (8). Kui neid katseid tehakse väljaspool liidu territooriumi, siis tuleks järgida OECD hea laboritava põhimõtteid (OECD, 1998) (9).

               (8)

               Toidu lisaainete ja toiduensüümide kasutamine peaks alati olema tehnoloogiliselt põhjendatud. Toidu lisaaine kasutamise korral, peaksid taotlejad ka selgitama, miks tehnoloogilist efekti ei saa saavutada muu majanduslikult ja tehnoloogiliselt praktilisema vahendi abil.

               (9)

               Aine kasutamist tuleks lubada, kui see tarbijat ei eksita. Taotlejad peaksid selgitama, et taotletud kasutusotstarbe korral ei eksitata tarbijat. Toidu lisaaine kasutamise puhul tuleks selgitada ka seda, millist kasu selle aine kasutamine tarbija jaoks kaasa toob.

               (10)

               Ilma et see piiraks määruse (EÜ) nr 1332/2008 artikli 9, määruse (EÜ) nr 1333/2008 artikli 19 ja määruse (EÜ) nr 1334/2008 artikli 13 kasutamist, peaks komisjon kontrollima taotluse kehtivust ja seda, kas taotlus kuulub vastava valdkondliku toidualase õigusakti kohaldamisalasse. Vajadusel tuleks arvesse võtta ameti nõuandeid riskihindamiseks esitatud andmete sobivuse osas. Kontrollimine ei tohi taotluse hindamisel viivitusi põhjustada.

               (11)

               Ameti arvamuses esitatud teave peaks olema piisav, et otsustada, kas aine kavandatud kasutuse lubamine on tarbijale ohutu. See teave peaks hõlmama vajadusel aine toksilisust ning kõigi toidukategooriate jaoks arvuliselt väljendatava ja ainega kokkupuutumise hindamise üksikasju kirjeldava aktsepteeritava päevadoosi (ADI) võimalikku kehtestamist (sealhulgas haavatavate tarbijarühmade puhul).

               (12)

               Taotleja peaks arvesse võtma ameti koostatud üksikasjalikku juhendit riskihindamiseks vajaliku teabe esitamise kohta (The EFSA Journal) (10).

               (13)

               Käesolevas määruses võetakse arvesse kaasaegseid teaduse- ja tehnikaalaseid teadmisi. Komisjon võib käesoleva määruse läbi vaadata, kui selles valdkonnas ilmnevad mis tahes arengud või kui amet avaldab mis tahes läbivaadatud või täiendava teadusliku seisukoha.

               (14)

               Toidu lisaainete, toiduensüümide või lõhna- ja maitseainete kasutamise lubamise taotlusega seonduvad praktilised üksikasjad (näiteks aadressid, kontaktisikud, dokumentide edastamine jne) tuleks teatavaks teha eraldi komisjoni ja/või ameti teatisega.

               (15)

               On vaja määrata ajavahemik, mille jooksul taotlejad saavad oma dokumendid käesoleva määruse sätetega vastavusse viia.

               (16)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   I   PEATÜKK

      ÜLDSÄTTED

   Artikkel 1
   Kohaldamisala
   Käesolevat määrust kohaldatakse määruse (EÜ) nr 1331/2008 (millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus) artikli 3 lõikes 1 osutatud taotluste puhul.
   II   PEATÜKK

      TAOTLUSE SISU, KOOSTAMINE JA ESITAMINE

   Artikkel 2
   Taotluse sisu
   1.   Artiklis 1 osutatud taotlus peab koosnema järgmistest osadest:

               a)

               kiri,

               b)

               tehniline toimik,

               c)

               toimiku kokkuvõte.

         2.   Lõike 1 punktis a osutatud kiri tuleb koostada lisas esitatud näidise kohaselt.
   3.   Lõike 1 punktis b osutatud tehniline toimik peab sisaldama:

               a)

               artikli 4 kohaseid haldusandmeid,

               b)

               artiklite 5, 6, 8 ja 10 kohast riskihindamiseks vajalikku teavet ning

               c)

               artiklite 7, 9 ja 11 kohast riskijuhtimiseks vajalikku teavet.

         4   Juba heakskiidetud toidu lisaaine, toiduensüümi või lõhna- ja maitseaine kasutustingimuste muutmiseks esitatava taotluse puhul võib kogu artiklites 5–11 loetletud teabe esitamata jätta. Taotleja peab esitama tõendatud põhjenduse, miks kavandatud muudatused ei mõjuta olemasoleva riskihindamise tulemusi.
   5.   Juba heakskiidetud toidu lisaaine, toiduensüümi või lõhna- ja maitseaine spetsifikatsioonide muutmiseks esitatava taotluse puhul:

               a)

               võib esitatav teave piirduda taotluse põhjendusega ja spetsifikatsioonides tehtavate muudatustega;

               b)

               peab taotleja esitama tõendatud põhjenduse, miks kavandatud muudatused ei mõjuta olemasoleva riskihindamise tulemusi.

         6.   Lõike 1 punktis c osutatud toimiku kokkuvõte peab sisaldama põhjendatud kinnitust, et toote kasutamine on vastavuses tingimustega, mis on sätestatud:

               a)

               määruse (EÜ) nr 1332/2008 artiklis 6 või

               b)

               määruse (EÜ) nr 1333/2008 artiklites 6, 7 ja 8 või

               c)

               määruse (EÜ) nr 1334/2008 artiklis 4.

         Artikkel 3
   Koostamine ja esitamine
   1.   Taotlused saadetakse komisjonile. Taotleja peab järgima taotluse esitamise praktilist juhendit, mis on esitatud komisjoni (tervise- ja tarbijaküsimuste peadirektoraadi (11) veebilehel).
   2.   Toiduensüüme käsitleva liidu loetelu (millele on osutatud määruse (EÜ) nr 1332/2008 artiklis 17) koostamisel on taotluse esitamise tähtaeg 24 kuud pärast käesoleva määrusega kehtestatud rakendusmeetmete kohaldamise kuupäeva.
   Artikkel 4
   Haldusandmed
   Artikli 2 lõike 3 punktis a osutatud haldusandmed peavad sisaldama järgmist:

               a)

               taotleja (ettevõte, organisatsioon jne) nimi, aadress ja kontaktandmed;

               b)

               aine tootja nimi (juhul, kui see erineb taotleja omast, siis ka aadress ja kontaktandmed);

               c)

               toimiku eest vastutava isiku nimi, aadress ja kontaktandmed;

               d)

               toimiku esitamise kuupäev;

               e)

               taotluse liik, st kas taotlus tehakse toidu lisaaine, toiduensüümi või toidu lõhna- ja maitseaine kohta;

               f)

               keemiline nimetus IUPACi (Rahvusvaheline Puhta Keemia ja Rakenduskeemia Liit) nomenklatuuri järgi (kui asjakohane);

               g)

               toidu lisaaineid käsitlevas liidu õigusaktis sätestatud toidu lisaaine E-number (kui asjakohane);

               h)

               viide sarnasele heakskiidetud toiduensüümile (kui asjakohane);

               i)

               toidu lõhna- ja maitseaineid käsitlevas liidu õigusaktis sätestatud toidu lõhna- ja maitseaine FL-number (kui asjakohane);

               j)

               teave Euroopa Parlamendi ja nõukogu 22. septembri 2003. aasta määruse (EÜ) 1829/2003 (geneetiliselt muundatud toidu ja sööda kohta) (12) reguleerimisalasse kuuluva lubamise kohta (kui asjakohane);

               k)

               toimiku sisukord;

               l)

               dokumentide ja muude üksikasjade loend. Taotleja peab märkima taotluse toetuseks esitatud dokumentide arvu ja pealkirjad; tuleb lisada üksikasjalik sisujuht viidetega dokumentidele ja lehekülgedele;

               m)

               toimiku selliste osade loend, mida tuleb käsitleda konfidentsiaalsena. Taotlejad peavad märkima, mida nad soovivad käsitleda konfidentsiaalsena ja esitama kontrollitava põhjenduse määruse (EÜ) nr 1331/2008 artikli 12 kohaselt.

         Artikkel 5
   Riskihindamiseks vajaliku teabe üldsätted
   1.   Taotluse toetuseks esitatud toimik aine ohutushindamise kohta peab võimaldama aine põhjalikku riskihindamist ja aine ohutuse kontrollimist tarbija seisukohast määruse (EÜ) nr 1332/2008 artikli 6 punkti a, määruse (EÜ) nr 1333/2008 artikli 6 lõike 1 punkti a ja määruse (EÜ) nr 1334/2008 artikli 4 punkti a tähenduses.
   2.   Taotlusele lisatud toimik peab sisaldama kogu olemasolevat riskihindamise seisukohast vajalikku teavet (näiteks avaldatud täistekstid kõikide osutatud viidete puhul, avaldamata uuringute originaalide täisteksti koopiad).
   3.   Taotleja peab arvesse võtma Euroopa Toiduohutusameti poolt viimati vastuvõetud või kinnitatud juhiseid, mis on taotluse esitamise ajal kättesaadavad (The EFSA Journal).
   4.   Tuleb esitada andmete kogumise täpne kirjeldus, sealhulgas kirjalikest allikatest otsimise strateegia (tehtud oletused, kasutatud võtmesõnad, kasutatud andmebaasid, ajavahemik, piirangukriteeriumid jne) ja selliste otsingute üksikasjalikud tulemused.
   5.   Tuleb kirjeldada ohutushindamise ja vastavate katsete tegemise strateegiaid ning põhjendada konkreetsete uuringute ja/või teabe lisamise või välja jätmise põhjuseid.
   6.   Ameti nõudmisel tuleb teha kättesaadavaks avaldamata uuringute kõik töötlemata andmed ja võimaluse korral ka avaldatud uuringute omad, samuti kõik kontrollimise tulemused.
   7.   Iga bioloogilise või toksikoloogilise uuringu puhul tuleb selgitada, kas katsematerjal on kooskõlas kavandatud või olemasoleva spetsifikatsiooniga. Kui katsematerjal on erinev toote spetsifikatsiooni omast, peab taotleja tõendama nende andmete asjakohasust vaatlusaluse aine suhtes.
   Toksikoloogilised uuringud tuleb teha asutustes, mis vastavad direktiivi 2004/10/EÜ nõuetele, või juhul kui uuringud tehakse väljaspool liidu territooriumi, siis OECD hea laboritava põhimõtetele. Taotleja peab esitama dokumendi, mis tõendab, et neid nõudeid on järgitud. Uuringute puhul, mis on läbi viidud standardprotokolli järgimata, tuleb esitada andmete tõlgendused, samuti põhjendus selle kohta, et nad sobivad riskihindamiseks.
   8.   Taotleja peab esitama kokkuvõtva järelduse aine ohutuse kohta kavandatud kasutusviisi korral. Tuleb esitada üldine hinnang potentsiaalse ohu kohta inimeste tervisele, pidades silmas inimeste teadaolevat või tõenäolist kokkupuudet ainega.
   Artikkel 6
   Toidu lisaainete riskihindamiseks vajalikud täiendavad andmed
   1.   Lisaks artiklis 5 sätestatud andmetele tuleb esitada järgmine teave:

               a)

               toidu lisaaine nimetus ja omadused, sealhulgas kavandatud spetsifikatsioonid ning analüüside tulemused;

               b)

               osakeste suurus, granulomeetriline jaotus ja muud füüsikalis-keemilised omadused (kui asjakohane);

               c)

               tootmisprotsess;

               d)

               lisandite teke;

               e)

               stabiilsus, reaktsioon ja säilimine toidus, kuhu lisaainet lisatakse;

               f)

               olemasolevad load ja riskihindamised (kui asjakohane);

               g)

               kavandatud tavapärase ja maksimaalse kasutamise määrad (liidu loetelus nimetatud või hiljuti lisatud toidu kategooriate puhul või veelgi täpsemalt kirjeldatud toiduaine puhul, mis kuulub ühte neist kategooriatest);

               h)

               hinnang kokkupuutele toidu kaudu;

               i)

               bioloogilised ja toksikoloogilised andmed.

         2.   Lõike 1 punktis i osutatud bioloogiliste ja toksikoloogiliste andmete puhul tuleb hõlmata järgmised valdkonnad:

               a)

               toksikokineetika,

               b)

               subkrooniline mürgisus,

               c)

               genotoksilisus,

               d)

               krooniline mürgisus / kantserogeensus,

               e)

               reproduktiiv- ja arengutoksilisus.

         Artikkel 7
   Toidu lisaainete riskijuhtimiseks vajalikud andmed
   1.   Taotluse toetuseks esitatud toimikus peab olema teave, mille põhjal on võimalik kontrollida, kas eksisteerib põhjendatud tehnoloogiline vajadus, mida ei saa saavutada muu majanduslikult ja tehnoloogiliselt praktilisema vahendiga, ja kas kavandatud kasutusviis ei eksita tarbijat määruse (EÜ) nr 1333/2008 artikli 6 lõike 1 punktide b ja c tähenduses.
   2.   Lõikes 1 osutatud kontrolli tagamiseks tuleb esitada asjakohast ja piisavat teavet järgmiste punktide kohta:

               a)

               toidu lisaaine nimetus, sealhulgas viide kehtivale spetsifikatsioonile;

               b)

               kavandatud taseme funktsioon ja tehnoloogiline vajadus iga toidu kategooria või kõigi toodete puhul, mille kohta luba taotletakse, ning selgitus, et seda ei saa mõistlikult saavutada muu majanduslikult ja tehnoloogiliselt praktilisema vahendiga;

               c)

               toidu lisaaine kavandatud mõju tõhususe uuring kavandatud kasutuse taseme korral;

               d)

               tarbija eelised ja kasu. Taotleja peab arvesse võtma määruse (EÜ) nr 1333/2008 artikli 6 lõikes 2 sätestatud üldtingimusi;

               e)

               põhjendus, miks kasutamine tarbijaid ei eksita;

               f)

               kavandatud tavapärane kasutamine ja lisaaine piirnorm liidu loetelus nimetatud või uute toidu kategooriate puhul või veelgi täpsemalt kirjeldatud toiduaine puhul, mis kuulub ühte neist kategooriatest;

               g)

               hinnang kokkupuutele toidu kaudu, hinnangu aluseks peab olema iga toidu kategooria või asjaomase toote tavapärase ja maksimaalse kasutamise määrad;

               h)

               lisaaine sisaldus tarbijani jõudvas valmistoidus;

               i)

               analüüsimeetod, mille põhjal saab toidu lisaainet või selle jääke toidus kindlaks teha ja selle lisaaine või jääkide hulka määrata;

               j)

               vastavus määruse (EÜ) nr 1333/2008 artiklites 7 ja 8 sätestatud magusainete ja toiduvärvide eritingimustele (kui asjakohane).

         Artikkel 8
   Toiduensüümide riskihindamiseks vajalikud andmed
   1.   Lisaks artiklis 5 sätestatud teabele tuleb esitada järgmine teave:

               a)

               nimetus (nimetused), sünonüümid, lühendid ja liigitus (liigitused);

               b)

               ensüümikomisjoni liigitusnumber;

               c)

               kavandatud spetsifikatsioon, sealhulgas päritolu;

               d)

               omadused;

               e)

               viide mis tahes sarnasele toiduensüümile;

               f)

               lähtematerjal;

               g)

               tootmisprotsess;

               h)

               stabiilsus, reaktsioon ja säilimine toidus, kuhu toiduensüümi lisatakse;

               i)

               olemasolevad load ja hindamised (kui asjakohane);

               j)

               kavandatud kasutamine toidus (kui asjakohane), kavandatud tavapärase ja maksimaalse kasutamise määrad;

               k)

               hinnang kokkupuutele toidu kaudu;

               l)

               bioloogilised ja toksikoloogilised andmed.

         2.   Lõike 1 punktis 1 osutatud bioloogiliste ja toksikoloogiliste andmete puhul tuleb hõlmata järgmised valdkonnad:

               a)

               subkrooniline mürgisus;

               b)

               genotoksilisus.

         Artikkel 9
   Toiduensüümide riskijuhtimiseks vajalikud andmed
   1.   Taotluse toetuses esitatud toimikus peab olema teave, mille põhjal on võimalik kontrollida, kas eksisteerib põhjendatud tehnoloogiline vajadus ja kas kavandatud kasutusviis ei eksita tarbijat määruse (EÜ) nr 1332/2008 artikli 6 lõike 1 punktide b ja c tähenduses.
   2.   Lõikes 1 osutatud kontrolli tagamiseks tuleb esitada asjakohast ja piisavat teavet järgmiste punktide kohta:

               a)

               toiduensüümi nimetus, sealhulgas viide spetsifikatsioonile;

               b)

               funktsioon ja tehnoloogiline vajadus, sealhulgas tüüpiliste protsesside kirjeldus, mille puhul toiduensüüme võib kasutada;

               c)

               toiduensüümi mõju valmistoidule;

               d)

               põhjendus, miks kasutamine tarbijaid ei eksita;

               e)

               kavandatud tavapärase ja maksimaalse kasutamise määrad (kui asjakohane);

               f)

               hinnang kokkupuutele toidu kaudu (nagu on sätestatud ameti juhises toiduensüümide kohta) (13).

         Artikkel 10
   Toidu lõhna- ja maitseainete riskihindamiseks vajalikud andmed
   1.   Lisaks artiklis 5 sätestatud teabele tuleb esitada järgmine teave:

               a)

               tootmisprotsess;

               b)

               spetsifikatsioonid;

               c)

               teave osakeste suuruse, granulomeetrilise jaotuse ja muude füüsikalis-keemiliste omaduste kohta (kui asjakohane);

               d)

               olemasolevad load ja riskihindamised (kui asjakohane);

               e)

               kavandatud kasutusviisid toidus ning kavandatud tavapärase ja maksimaalse kasutamise määrad kategooriate puhul, mis vastavad liidu loetelus nimetatutele või mis on tootekategooriate hulgas veelgi täpsemalt kirjeldatud;

               f)

               andmed toiduga kokkupuutumise allikate kohta;

               g)

               hinnang kokkupuutele toidu kaudu;

               h)

               bioloogilised ja toksikoloogilised andmed.

         2.   Lõike 1 punktis h osutatud bioloogiliste ja toksikoloogiliste andmete puhul tuleb hõlmata järgmised valdkonnad:

               a)

               toidu lõhna- ja maitseainete struktuurilise koostise / metaboolse sarnasuse hindamine toidu lõhna- ja maitseainete olemasoleva hindamise taustal;

               b)

               genotoksilisus;

               c)

               subkrooniline mürgisus (kui asjakohane);

               d)

               arengutoksilisus (kui asjakohane);

               e)

               krooniline toksilisus ja andmed kantserogeensuse kohta (kui asjakohane).

         Artikkel 11
   Toidu lõhna- ja maitseainete riskijuhtimiseks vajalikud andmed
   Taotluse toetuses esitatud toimikus peab olema järgmine teave:

               a)

               toidu lõhna- ja maitseaine nimetus, sealhulgas viide kehtivale spetsifikatsioonile;

               b)

               aine organoleptilised omadused;

               c)

               kavandatud tavapärase ja maksimaalse kasutamise määrad toidu kategooriate puhul või neisse kategooriatesse kuuluva veelgi täpsemalt määratletud toidu puhul;

               d)

               hinnang kokkupuutele toidu kaudu, hinnangu aluseks peab olema iga toidu kategooria või asjaomase toote tavapärase ja maksimaalse kasutamise määr;

         III   PEATÜKK

      TAOTLUSE KEHTIVUSE KONTROLLIMISE KORD

   Artikkel 12
   Menetlused
   1.   Taotluse saamisel kontrollib komisjon viivitamatult, kas toidu lisaaine, toiduensüüm või toidu lõhna- ja maitseaine kuulub asjakohase valdkondliku toidualase õigusakti reguleerimisalasse ja kas taotlus sisaldab kõiki II peatükis sätestatud elemente.
   2.   Kui taotlus sisaldab kõiki II peatükis sätestatud elemente, esitab komisjon vajadusel ametile taotluse, et ta kontrolliks andmete sobivust riskihindamiseks vastavalt aine taotluste hindamiseks vajalikku teavet käsitlevale teaduslikule arvamusele, ning et amet koostaks arvamuse (kui see on asjakohane).
   3.   30 tööpäeva möödumisel komisjoni taotluse saamisest teavitab amet kirjalikult komisjoni, kas andmed sobivad riskihindamiseks Kui andmed on loetud riskihindamiseks sobivaks, algab määruse (EÜ) nr 1331/2008 artikli 5 lõikes 1 osutatud ajavahemik kuupäevast, mil komisjon saab kätte ameti saadetud kirja.
   Kui koostatakse toiduensüüme käsitlevat liidu loetelu määruse (EÜ) nr 1332/2008 artikli 17 lõike 4 punkti a teise lõigu kohaselt, siis määruse (EÜ) nr 1331/2008 artikli 5 lõiget 1 ei kohaldata.
   4.   Kui esitatakse taotlus toidu lisaaine, toiduensüümi või toidu lõhna- ja maitseaine loetelu ajakohastamiseks, võib komisjon nõuda, et taotleja esitaks täiendavat teavet küsimustes, mis käsitlevad taotluse kehtivust, ning teavitada taotlejat, mis tähtajaks see teave tuleb esitada. Määruse (EÜ) nr 1332/2008 artikli 17 lõike 2 kohase taotluse esitamise korral määrab komisjon selle tähtaja koos taotlejaga.
   5.   Kui taotlus ei kuulu asjakohase valdkondliku toidualase õigusakti reguleerimisalasse või kui ta ei sisalda kõiki II peatükis sätestatud elemente või kui amet leiab, et esitatud teave ei sobi riskihindamiseks, loetakse taotlus kehtetuks. Sel juhul teavitab komisjon taotlejat, liikmesriike ja ametit ning märgib põhjused, miks taotlus kehtetuks loeti.
   6.   Erandina lõikest 5 võib lugeda taotluse kehtivaks ka siis, kui ta ei sisalda kõiki II peatükis sätestatud elemente tingimusel, et taotleja on esitanud kontrollitava põhjenduse iga puuduva elemendi kohta.
   IV   PEATÜKK

      AMETI ARVAMUS

   Artikkel 13
   Ameti arvamusele lisatav teave
   1.   Ameti arvamus peab sisaldama järgmist teavet:

               a)

               toidu lisaaine, toiduensüümi või toidu lõhna- ja maitseaine nimetus ja omadused;

               b)

               hinnang bioloogilistele ja toksikoloogilistele andmetele;

               c)

               hinnang Euroopa rahvastiku kokkupuutele toidu kaudu, võttes arvesse toidu kaudu kokkupuute muid allikaid;

               d)

               üldine riskihindamine, milles määratletakse võimalikud ja asjakohased tervisealased soovituslikud normid ning vajadusel rõhutatakse kaalumist vajavaid seisukohti ja piiranguid;

               e)

               juhul kui toidu kaudu kokkupuude ületab üldises riskihindamises sätestatud tervisealaseid soovituslikke norme, tuleks aine kohta esitatud toidu kaudu kokkupuudet käsitlevas hinnangus märkida üksikasjad, milles sätestatakse kogutarbimise osakaal iga toidukategooria või toiduaine puhul, mille osas kasutamine on lubatud või mille osas seda taotleti;

               f)

               järeldused.

         2.   Kui komisjon esitab ametile arvamuse taotluse, võib ta taotleda konkreetsemalt täiendava teabe esitamist.
   V   PEATÜKK

      LÕPPSÄTTED

   Artikkel 14
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda hakatakse kohaldama alates 11. septembrist 2011.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. märts 2011

            Komisjoni nimel

            president

         José Manuel BARROSO

      (1)  ELT L 354, 31.12.2008, lk 1.

      (2)  ELT L 354, 31.12.2008, lk 16.

      (3)  ELT L 354, 31.12.2008, lk 7.

      (4)  ELT L 354, 31.12.2008, lk 34.

      (5)  http://www.efsa.europa.eu/en/scdocs/doc/1188.pdf

      (6)  http://www.efsa.europa.eu/en/scdocs/doc/1305.pdf

      (7)  http://www.efsa.europa.eu/en/scdocs/doc/1623.pdf

      (8)  ELT L 50, 20.2.2004, lk 44.

      (9)  OECD Series on Principles of Good Laboratory Practice and Compliance Monitoring. Number 1. OECD Principles on Good Laboratory Practice (as revised in 1997) ENV/MC/CHEM(98)17.

      (10)  http://www.efsa.europa.eu/en/efsajournal.htm

      (11)  http://ec.europa.eu/dgs/health_consumer/index_en.htm (inglise keeles).

      (12)  ELT L 268, 18.10.2003, lk 1.

      (13)  Guidance of EFSA prepared by the Scientific Panel of Food Contact Material, Enzymes, Flavourings and Processing Aids on the Submission of a Dossier on Food Enzymes. The EFSA Journal (2009) 1305, lk 1.

      LISA

         TOIDU LISAAINETE TAOTLUSELE LISATAVA KIRJA NÄIDIS

      EUROOPA KOMISJON
      Peadirektoraat
      Direktoraat
      Osakond
      Kuupäev: …
      Teema: toidu lisaaine kasutusloa taotlemine vastavalt määrusele (EÜ) nr 1331/2008.

                  

                  Toidu lisaaine kasutamise esmakordne taotlus

                  

                  Juba heakskiidetud toidu lisaaine kasutustingimuste muutmise taotlus

                  

                  Juba heakskiidetud toidu lisaaine spetsifikatsiooni muutmise taotlus

            (Palun tehke märk vastavasse kasti)
      Taotleja(d) ja/või tema/nende esindaja(d) Euroopa Liidus
      (nimi, aadress, …)
      …
      …
      …
      esitab/esitavad taotluse ELi toidu lisaainete loetelu ajakohastamiseks.
      Toidu lisaaine nimetus:
      …
      ELINCSi või EINECSi number (kui olemas)
      CASi nr (kui asjakohane)
      Toidu lisaainete funktsionaalrühm(ad) (1)

      (loetelu)
      …
      Toidu kategooriad ja taotletavad määrad:

                  Toidukategooria

                  Tavapärase kasutamise määr

                  Maksimaalse kasutamise määr

            Lugupidamisega,
      Allkiri: …
      Lisad

                  

                  Täielik toimik

                  

                  Toimiku avalik kokkuvõte

                  

                  Toimiku üksikasjalik kokkuvõte

                  

                  Toimiku selliste osade loend, mida tuleks käsitleda konfidentsiaalsena

                  

                  Taotleja(te) haldusandmete koopia

         TOIDUENSÜÜMIDE TAOTLUSELE LISATAVA KIRJA NÄIDIS

      EUROOPA KOMISJON
      Peadirektoraat
      Direktoraat
      Osakond
      Kuupäev: …
      Teema: toiduensüümi kasutusloa taotlemine vastavalt määrusele (EÜ) nr 1331/2008.

                  

                  Toiduensüümi kasutamise esmakordne taotus

                  

                  Juba heakskiidetud toiduensüümi kasutustingimuste muutmise taotlus

                  

                  Juba heakskiidetud toiduensüümi spetsifikatsiooni muutmise taotlus

            (Palun tehke märk vastavasse kasti)
      Taotleja(d) ja/või tema/nende esindaja(d) Euroopa Liidus
      (nimi, aadress, …)
      …
      …
      esitab/esitavad taotluse ELi toiduensüümide loetelu ajakohastamiseks.
      Toiduensüümi nimetus:
      …
      Rahvusvahelise Biokeemia ja Molekulaarbioloogia Liidu (IUBMB) ensüümikomisjoni liigitusnumber
      Lähtematerjal
      …
      …

                  Nimetus

                  Spetsifikatsioonid

                  Toit

                  Kasutamistingimused

                  Toiduensüümi müügipiirangud lõpptarbija jaoks

                  Toidu märgistusega seonduvad erinõuded

            Lugupidamisega,
      Allkiri: …
      Lisad

                  

                  Täielik toimik

                  

                  Toimiku avalik kokkuvõte

                  

                  Toimiku üksikasjalik kokkuvõte

                  

                  Toimiku selliste osade loend, mida tuleks käsitleda konfidentsiaalsena

                  

                  Taotleja(te) haldusandmete koopia.

         TOIDU LÕHNA- JA MAITSEAINETE TAOTLUSELE LISATAVA KIRJA NÄIDIS

      EUROOPA KOMISJON
      Peadirektoraat
      Direktoraat
      Osakond
      Kuupäev: …
      Teema: toidu lõhna- ja maitseainete kasutusloa taotlemine vastavalt määrusele (EÜ) nr 1331/2008.

                  

                  Toidu lõhna- ja maitseaine kasutamise esmakordne taotlus

                  

                  Toidu lõhna- ja maitsepreparaadi kasutamise esmakordne taotlus

                  

                  Toidu lõhna ja maitse prekursori kasutamise esmakordne taotlus

                  

                  Toidu termilisel töötlemisel saadud lõhna- ja maitseaine kasutamise esmakordne taotlus

                  

                  Muu toidu lõhna ja maitseaine kasutamise esmakordne taotus

                  

                  Lähtematerjali kasutamise esmakordne taotlus

                  

                  Juba heakskiidetud toidu lõhna- ja maitseaine kasutustingimuste muutmise taotlus

                  

                  Juba heakskiidetud toidu lõhna- ja maitseaine spetsifikatsiooni muutmise taotlus

            (Palun tehke märk vastavasse kasti)
      Taotleja(d) ja/või tema/nende esindaja(d) Euroopa Liidus
      (nimi, aadress, …)
      …
      …
      esitab/esitavad taotluse ELi toidu lisaainete loetelu ajakohastamiseks.
      Toidu lõhna- ja maitseaine või lähtematerjali nimetus:
      …
      FLi, CASi, JECFA, CoE-number (kui olemas)
      Toidu lõhna- ja maitseaine organoleptilised omadused
      …
      Toidu kategooriad ja taotletavad määrad:

                  Toidukategooria

                  Tavapärase kasutamise määr

                  Maksimaalse kasutamise määr

            Lugupidamisega,
      Allkiri: …
      Lisad

                  

                  Täielik toimik

                  

                  Toimiku avalik kokkuvõte

                  

                  Toimiku üksikasjalik kokkuvõte

                  

                  Toimiku selliste osade loend, mida tuleks käsitleda konfidentsiaalsena

                  

                  Taotleja(te) haldusandmete koopia

         (1)  Toidus olevate toidu lisaainete ning toidu lisaainetes ja toiduensüümides olevate toidu lisaainete funktsionaalrühmad on loetletud määruse (EÜ) nr 1333/2008 I lisas. Kui toidu lisaaine ei kuulu ühtegi nimetatud rühma, võib teha ettepaneku uue funktsionaalrühma nimetuse ja määratluse loomiseks.


title: Komisjoni rakendusmäärus (EL) nr 726/2014, 30. juuni 2014 , millega muudetakse nõukogu määrust (EÜ) nr 992/95 seoses liidu uue tariifikvoodiga Norrast pärit töödeldud heeringale

text:
               1.7.2014

               ET

               Euroopa Liidu Teataja

               L 192/41

         KOMISJONI RAKENDUSMÄÄRUS (EL) nr 726/2014,
   30. juuni 2014,
   millega muudetakse nõukogu määrust (EÜ) nr 992/95 seoses liidu uue tariifikvoodiga Norrast pärit töödeldud heeringale
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 10. aprilli 1995. aasta määrust (EÜ) nr 992/95, millega avatakse teatavate Norrast pärit põllumajandus- ja kalandustoodete ühenduse tariifikvoodid ja sätestatakse nende haldamine, (1) eriti selle artikli 5 lõike 1 punkti b,
   ning arvestades järgmist:

               (1)

               Nõukogu otsusega 2014/343/EL (2) kiideti heaks Euroopa Majandusühenduse ja Norra Kuningriigi vahelise lepingu lisaprotokolli (mis tuleneb Horvaatia Vabariigi ühinemisest Euroopa Liiduga) allakirjutamine ja ajutine kohaldamine.

               (2)

               Lisaprotokolliga nähakse ette teatava Norrast pärit töödeldud heeringa uus tariifikvoot Euroopa Liidus vabasse ringlusse lubamiseks.

               (3)

               Uue tariifikvoodi rakendamiseks on vaja muuta määrust (EÜ) nr 992/95.

               (4)

               Uut tariifikvooti tuleks kohaldada 12 kuu jooksul. Otsuse 2014/343/EL kohaselt kohaldatakse kõnealust tariifikvooti alates lisaprotokolli ajutise kohaldamise kuupäevast. Seepärast tuleks käesolevat määrust kohaldada alates samast kuupäevast.

               (5)

               Käesoleva määrusega ettenähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 992/95 lisasse lisatakse järgmine rida:

                  „09.0859

                  ex 1604 12 91
                  ex 1604 12 99

                  10
                  11
                  19

                  Heeringas, vürtsitatud ja/või äädikas ning soolvees säilitatud

                  Alates 1.8.2014 kuni 31.7.2015

                  1 400 tonni (vedelikuta netomass)

                  0”

   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Määrust kohaldatakse alates 1. augustist 2014.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. juuni 2014

            Komisjoni nimel

            president

         José Manuel BARROSO

      (1)  EÜT L 101, 4.5.1995, lk 1.

      (2)  ELT L 170, 11.6.2014, lk 3.


title: Komisjoni rakendusmäärus (EL) nr 1222/2013, 29. november 2013 , milles käsitletakse propioonhappe, naatriumpropionaadi ja ammooniumpropionaadi lubamist söödalisandina mäletsejaliste, sigade ja kodulindude puhul  EMPs kohaldatav tekst

text:
               30.11.2013

               ET

               Euroopa Liidu Teataja

               L 320/16

         KOMISJONI RAKENDUSMÄÄRUS (EL) nr 1222/2013,
   29. november 2013,
   milles käsitletakse propioonhappe, naatriumpropionaadi ja ammooniumpropionaadi lubamist söödalisandina mäletsejaliste, sigade ja kodulindude puhul
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:

               (1)

               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.

               (2)

               Kooskõlas määruse (EÜ) nr 1831/2003 artikliga 7 on esitatud taotlus propioonhappe, naatriumpropionaadi ja ammooniumpropionaadi lubamiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

               (3)

               Taotlus käsitleb propioonhape, naatriumpropionaadi ja ammooniumpropionaadi lubamist kõikide loomaliikide söödalisandina ning selle klassifitseerimist söödalisandite kategooriasse „tehnoloogilised lisandid” ja funktsionaalrühma „silokonservandid”. Taotlus hõlmab ka teisi samade ainete kasutusviise, mille kohta ei ole veel otsust tehtud.

               (4)

               Euroopa Toiduohutusamet (edaspidi „toiduohutusamet”) otsustas oma 16. novembri 2011. aasta arvamuses, (2) et kavandatud tingimuste juures ei mõju propioonhape, naatriumpropionaat ja ammooniumkloriid kahjulikult loomade ja inimeste tervisele ega keskkonnale. Samuti järeldati, et kõnealused ained parandavad kergesti sileeritavate materjalide aeroobset stabiilsust. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas määrusega (EÜ) nr 1831/2003 asutatud referentlabori esitatud aruande söödalisandite analüüsimeetodite kohta söödas.

               (5)

               Kõnealuste ainete hindamisel ilmnes, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuste ainete kasutamiseks käesoleva määruse lisas esitatud viisil.

               (6)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistisi, mis kuuluvad söödalisandite kategooriasse „tehnoloogilised lisandid” ja funktsionaalrühma „silokonservandid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. november 2013

            Komisjoni nimel

            president

         José Manuel BARROSO

      (1)  ELT L 268, 18.10.2003, lk 29.

      (2)  EFSA Journal 2011; 9(12):2446.

      LISA

                  Söödalisandi identifitseerimisnumber

                  Loa omanik

                  Söödalisand

                  Koostis, keemiline valem, kirjeldus, analüüsimeetod

                  Loomaliik või -kategooria

                  Vanuse ülempiir

                  Miinimumsisaldus

                  Maksimumsisaldus

                  Muud sätted

                  Loa kehtivusaja lõpp

                  mg/kg täissöödas, mille niiskusesisaldus on 12 %

                     Tehnoloogiliste lisandite kategooria. Funktsionaalrühm: silokonservandid

                  1k280

                  —

                  Propioonhape

                                 Söödalisandi koostis

                              Propioonhape ≥ 99,5 %

                                 Toimeaine kirjeldus

                                          Propioonhape ≥ 99,5 %

                                          C3H6O2 CASi nr 79–09-4

                                          Lendumatu jääk ≤ 0,01 % (kuivatatakse 140 °C juures püsiva kaaluni)

                                          Aldehüüdid ≤ 0,1 % (ümber arvutatuna formaldehüüdiks)

                                          Valmistatud keemilise sünteesi teel

                                 Analüüsimeetod
                                  (1)

                              Propioonhappe koguse kindlaksmääramine kogu propioonhappena söödalisandis, eelsegudes, söödas: iooneksklusiooni-kõrgsurve-vedelikkromatograafia murdumisnäitajadetektoriga (HPLC-RI)

                  Mäletsejad

                  —

                  —

                  —

                              1.

                              Samaaegne kasutamine koos muude orgaaniliste hapetega nende maksimaalses lubatud kogustes on vastunäidustatud.

                              2.

                              Söödalisandit tuleb kasutada kergesti sileeritavate materjalidega (2).

                              3.

                              Üheaegsel kasutamisel koos teiste toimeainete allikatega ei tohi ületada lubatud maksimumsisaldust.

                              4.

                              Kasutajate ohutus: käitlemisel kasutada respiraatorit, kaitseprille, kindaid ja kaitserõivastust.

                  20. detsember 2023

                  Sead

                  —

                  30 000

                  Kodulinnud

                  —

                  10 000

                  1k281

                  —

                  Naatriumpropionaat

                                 Söödalisandi koostis

                              Naatriumpropionaat ≥ 98,5 %

                                 Toimeaine kirjeldus

                                          Naatriumpropionaat ≥ 98,5 %

                                          C3H5O2Na

                                          CASi nr: 137–40-6

                                          Massikadu kuivatamisel ≤ 4 % (kuivatatakse 105 °C juures 2 tundi)

                                          Vees lahustumatud ained ≤ 0,1 %

                                          Valmistatud keemilise sünteesi teel

                                 Analüüsimeetod
                                  (1)

                              Naatriumpropionaadi koguse kindlaksmääramine söödalisandis:

                                          1)

                                          iooneksklusiooni-kõrgsurve-vedelikkromatograafia murdumisnäitajadetektoriga (HPLC-RI) – kogu proprionaadi kindlaksmääramiseks ning

                                          2)

                                          aatomabsorptsioonspektroskoopia, AAS (EN ISO 6869) – kogu naatriumi kindlaksmääramiseks.

                                    Naatriumpropionaadi koguse kindlaksmääramine kogu propioonhappena eelsegudes, söödas: iooneksklusiooni-kõrgsurve-vedelikkromatograafia murdumisnäitajadetektoriga (HPLC-RI)

                  Mäletsejad

                  —

                  —

                  —

                              1.

                              Samaaegne kasutamine koos muude orgaaniliste hapetega nende maksimaalsetes lubatud kogustes on vastunäidustatud.

                              2.

                              Söödalisandit tuleb kasutada kergesti sileeritavate materjalidega (2).

                              3.

                              Üheaegsel kasutamisel koos teiste toimeainete allikatega ei tohi ületada lubatud maksimumsisaldust.

                              4.

                              Kasutajate ohutus: käitlemisel kasutada respiraatorit, kaitseprille, kindaid ja kaitserõivastust.

                  20. detsember 2023

                  Sead

                  —

                  30 000 (3)

                  Kodulinnud

                  —

                  10 000 (3)

                  1k284

                  —

                  Ammooniumpropionaat

                                 Söödalisandi koostis

                              Ammooniumpropionaadi valmistis ≥ 19,0 %, propioonhappe ≤ 80,0 % ja vesi ≤ 30 %

                                 Toimeaine kirjeldus

                                          Ammooniumpropionaat: C3H9O2N

                                          CASi nr: 17496-08–1

                                          Valmistatud keemilise sünteesi teel

                                 Analüüsimeetod
                                  (1)

                              Ammooniumpropionaadi koguse kindlaksmääramine söödalisandis:

                                          1)

                                          iooneksklusiooni-kõrgsurve-vedelikkromatograafia murdumisnäitajadetektoriga (HPLC-RI) – kogu propionaadi kindlaksmääramiseks ning

                                          2)

                                          tiitrimine väävelhappe ja naatriumhüdroksiidiga ammoniaagi kindlaksmääramiseks.

                                    Ammooniumpropionaadi koguse kindlaksmääramine kogu propioonhappena eelsegudes, söödas:
                              iooneksklusiooni-kõrgsurve-vedelikkromatograafia murdumisnäitajadetektoriga (HPLC-RI)

                  Mäletsejad

                  —

                  —

                  —

                              1.

                              Samaaegne kasutamine koos muude orgaaniliste hapetega nende maksimaalsetes lubatud kogustes on vastunäidustatud.

                              2.

                              Söödalisandit tuleb kasutada kergesti sileeritavate materjalidega (2).

                              3.

                              Üheaegsel kasutamisel koos teiste toimeainete allikatega ei tohi ületada lubatud maksimumsisaldust.

                              4.

                              Kasutajate ohutus: käitlemisel kasutada respiraatorit, kaitseprille, kindaid ja kaitserõivastust.

                  20. detsember 2023

                  Sead

                  —

                  30 000 (3)

                  Kodulinnud

                  —

                  10 000 (3)

         (1)  Analüüsimeetodite üksikasjad on kättesaadavad referentlabori veebilehel: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Kergesti sileeritav loomasööt: > 3 % lahustuvaid süsivesikuid tooraines (nt terve maisitaim, raihein, luste või suhkrupeedimass). Komisjoni määrus (EÜ) nr 429/2008 (ELT L 133, 22.5.2008, lk 1).

         (3)  Propioonhappena.


title: Komisjoni rakendusmäärus (EL) 2015/1921, 26. oktoober 2015, millega muudetakse nõukogu määrust (EÜ) nr 314/2004, milles käsitletakse teatavaid piiravaid meetmeid Zimbabwe suhtes

text:
               27.10.2015

               ET

               Euroopa Liidu Teataja

               L 281/5

         KOMISJONI RAKENDUSMÄÄRUS (EL) 2015/1921,
   26. oktoober 2015,
   millega muudetakse nõukogu määrust (EÜ) nr 314/2004, milles käsitletakse teatavaid piiravaid meetmeid Zimbabwe suhtes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 19. veebruari 2004. aasta määrust (EÜ) nr 314/2004, milles käsitletakse teatavaid piiravaid meetmeid Zimbabwe suhtes, (1) eriti selle artikli 11 punkti b,
   ning arvestades järgmist:

               (1)

               Määruse (EÜ) nr 314/2004 III lisas on esitatud nende isikute ja üksuste loetelu, kelle rahalised vahendid ja majandusressursid nimetatud määruse alusel külmutatakse.

               (2)

               Nõukogu otsuses 2011/101/ÜVJP (2) on esitatud nende füüsiliste ja juriidiliste isikute loetelu, kelle suhtes peab piiranguid kohaldama, nagu on sätestatud nimetatud otsuse artiklis 5, ja määrusega (EÜ) nr 314/2004 jõustatakse see otsus, kuivõrd olukord nõuab Euroopa Liidu tasandi meetmeid.

               (3)

               26. oktoobril 2015 otsustas nõukogu kustutada isikute nimekirjast, kelle suhtes piiranguid kohaldatakse, ühe praeguseks surnud isiku. Seepärast tuleks määruse (EÜ) nr 314/2004 III lisa vastavalt muuta.

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 314/2004 III lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. oktoober 2015

            Komisjoni nimel

            presidendi eest

            välispoliitika vahendite talituse direktor

      (1)  ELT L 55, 24.2.2004, lk 1.

      (2)  Nõukogu otsus 2011/101/ÜVJP, 15. veebruar 2011, Zimbabwe vastu suunatud piiravate meetmete kohta (ELT L 42, 16.2.2011, lk 6).

      LISA
      Määruse (EÜ) nr 314/2004 III lisast jäetakse punkti „I. Isikud” alt välja järgmised isikud:
      I.   Isikud

         „Amos Bernard MIDZI (Mugenva). Sünnikuupäev: 4.7.1952. Muu teave: a) endine kaevanduste ja mäetööstuse arendamise minister; b) endine energeetikaminister; c) ZANU-PFi partei esimees Harares; d) endine valitsuse liige, seotud valitsusparteiga ZANU-PF; e) korraldas ZANU-PFi toetajate ja sõdurite konvoi, mille käigus rünnati 2008. aasta juunis inimesi ja hävitati kodusid; f) seotud Epworth'is toimunud vägivallaga, toetades 2008. ja 2011. aastal relvastatud rühmitiste toetusbaase.”